הוועדה המסדרת, כנסת 22, פרוטוקול מספר 13, 2019-12-30 14:00

אברהם (אבי) ניסנקורן: שלום לכולם, אני מתכבד לפתוח את הישיבה.

אברהם (אבי) ניסנקורן: על סדר היום יש לנו שני נושאים.

אברהם (אבי) ניסנקורן: אני פותח את הישיבה בתאום בין סיעת הרשימה המשותפת, לבין סיעת יהדות התורה.

אברהם (אבי) ניסנקורן: מי רוצה להציג את התאום מצד המפלגות?

אברהם (אבי) ניסנקורן: בבקשה.

אוסאמה סעדי: אנחנו נותנים זכות לחבר הכנסת יעקב אשר.

אברהם (אבי) ניסנקורן: בבקשה, יהדות התורה.

אדוני היושב-ראש, קודם כל, תודה לך על הקדמת הדיון.

תכננת ביום רביעי, אבל גם בהמשך לבקשתי, לבקשת חבריי, רצינו כדי שיהיה גם סדר לוועדת הבחירות שהם יוכלו להיכנס לרוטינה.

הבקשה שלנו היא בעצם פיצול לפי הסכם שנעשה בין מפלגות בהתאם לחוק הכנסת.

מדובר על איחוד במפלגות כאשר ידוע מראש כל חבר כנסת לאיזה מפלגה הוא משתייך, וניתן להתפצל בכל עת, זאת אומרת, זה דבר שהוא בעצם מורכב כמו לגו במידה מסוימת, כמובן, על-פי החוק.

הפיצול הוא טכני בלבד, למרות שיש כאלה גם עיתונאים וגם פרשנים שחושבים כל הזמן שיש לזה גם תוספת למימון, ובגלל זה עושים את זה.

זה לא נכון, אין בזה שום תוספת מימון, זה רק עושה סדר למפלגות בניהול של מערכת הבחירות, ובניהול גם הכספי וגם הטכני, ולכן, אנחנו מבקשים את אישור הוועדה בראשותך.

תודה רבה.

אני מדבר בשם מפלגת יהדות התורה, הטומנת בחובה את אגודת ישראל ואת דגל התורה.

אברהם (אבי) ניסנקורן: תודה רבה.

אברהם (אבי) ניסנקורן: בבקשה, נציג הרשימה המשותפת.

ואין לנו שום הסכם עם הרשימה המשותפת.

אוסאמה סעדי: יש ברית...

אברהם (אבי) ניסנקורן: יש תאום.

אוסאמה סעדי: אדוני היושב-ראש, אני מציג את הבקשה להתפלגות ארבעת המפלגות שמרכיבות את הרשימה המשותפת.

אוסאמה סעדי: אבל אני כבר אקדים ואומר, שאין לזה שום השלכות לבחירות הבאות.

אוסאמה סעדי: אנחנו ממשיכים כרשימה משותפת, ואנחנו נתמודד כרשימה משותפת.

אוסאמה סעדי: אנחנו בעזרת השם נגדיל את כוחנו.

אוסאמה סעדי: אבל זו בקשה טכנית במהותה, לצורך אך ורק ניהול מערכת הבחירות, כפי שאמר חברי, גם יעקב אשר, שבעניין יהדות התורה ודגל התורה, אז גם פה מדובר בהתפלגות טכנית לחלוטין.

אוסאמה סעדי: זה עוזר לנו לנהל את מערכת הבחירות, במיוחד כל העניין הזה של הקלפיות והנציגים בקלפיות.

אוסאמה סעדי: מתוך ניסיון עבר, כאשר התמודדנו ביחד, זה ממש הערים קשיים כבירים.

אוסאמה סעדי: אנחנו רוצים לחסוך את הקשיים האלה, ולכן, זו בקשה טכנית.

אוסאמה סעדי: אין לזה שום משמעויות - להיפך, אני כבר אומר בשם כל מרכיבי המפלגות שמרכיבות את הרשימה המשותפת.

אוסאמה סעדי: אנחנו נמשיך לרוץ כרשימה משותפת בבחירות הבאות.

אוסאמה סעדי: יש פה תיקון טעות בסעיף 3 – סיעת רע"מ, שזו התנועה הערבית לשינוי.

אוסאמה סעדי: אני חושב שאפשר לחזור לשינוי, כי אין היום מפלגת שינוי, כי בזמנו שינוי התנגדה לשם הזה.

אוסאמה סעדי: בבית-משפט עליון שינינו את זה.

אוסאמה סעדי: בערבית זה נשאר – אבל בעברית, זו התנועה הערבית להתחדשות.

אוסאמה סעדי: אז זה התיקון שהיועצת המשפטית אמרה, אז אני מסכים עם זה.

אוסאמה סעדי: וכמובן, באי כוח, וממלאי מקום, אנחנו נשארים אותו דבר.

אוסאמה סעדי: נכנס חברי, ד"ר מנסור עבאס, שהוא גם יו"ר רע"מ.

אוסאמה סעדי: חברי מנסור, אמרתי שזו בקשה טכנית לחלוטין, אין לזה שום השלכות או משמעויות.

אוסאמה סעדי: נהפוך הוא – אני אמרתי בשם כל המפלגות שמרכיבות את הרשימה המשותפת, שאנחנו ממשיכים ונרוץ כרשימה משותפת, ובעזרת השם, אינשאללה, נגדיל את כוחנו בבחירות הבאות כרשימה משותפת.

אתה יודע, נהוג לחלק קרדיטים.

אני חושב שהקרדיט שהם צריכים לחלק, הרשימה המשותפת הערבית – תמיד נותנים קרדיט.

מודים לטכנאי שהביא אותנו עד הלום וזה.

מי שגרם לאיחוד בין כל הרשימות, זה אביגדור איווט ליברמן.

לפי איך שהקב"ה מגלגל את זה – זה איווט ליברמן, עשה את האיחוד הגדול ביניהם, ועל כך, נשלח לו זרי פרחים כל פעם שהוא העלה את אחוז החסימה.

יעקב טסלר: עזר לנו רבות.

יעקב טסלר: ..

עזר להם לאיחוד.

אוסאמה סעדי: אבל גם עזר לכם.

- - - אנחנו היינו נגד - - -

מנסור עבאס: מנע הצלחתו של אלי ישי, למשל, אז גם לכם עזר.

לא, אני לא שם, אתה מתבלבל.

זה היה במסגרת – להודות לטכנאים - מה שנקרא.

אברהם (אבי) ניסנקורן: בבקשה, ארבל.

ארבל אסטרחן: רק שזה יהיה מסודר לפרוטוקול.

ארבל אסטרחן: בעצם, יש כאן שתי בקשות זהות של שתי סיעות בכנסת שמורכבות מכמה מפלגות.

ארבל אסטרחן: לאור העובדה שהם הגישו הסכם, כשהגישו את רשימת המועמדים – הוגש ליו"ר ועדת הבחירות המרכזית הסכם שמאפשר את ההתפלגות, אך כמו שנאמר כאן, בכל עת הסיעות יכולות לבקש את ההתפלגות.

ארבל אסטרחן: עדיין נדרש שוב מוועדת הכנסת, למעשה, אישור פורמלי.

ארבל אסטרחן: הבקשה הראשונה היא של סיעת יהדות התורה שמתפלגת לשתי סיעות - סיעת אגודת ישראל וסיעת דגל התורה.

ארבל אסטרחן: כמובן, זה התנאי להתפלגות הזאת, שזה לפי ההשתייכות שלהן למפלגות כפי שהן הודיעו לפני הגשת רשימות המועמדים.

ארבל אסטרחן: גם במקרה הזה, אני חושבת שזה לא נאמר.

ארבל אסטרחן: באי הכוח יישארו אותם באי כוח.

ארבל אסטרחן: הרשימה המשותפת מתפלגת לארבע מפלגות.

ארבל אסטרחן: אני רוצה רק להגיד את השמות כדי שיהיה מדויק.

ארבל אסטרחן: יש לנו את סיעת חד"ש – חזית דמוקרטית לשלום ושוויון.

ארבל אסטרחן: יהיו בה חמישה חברי כנסת, אותם חברי כנסת שנמצאים היום.

ארבל אסטרחן: יש לנו סיעת רע"מ – רשימת האיחוד הערבי.

ארבל אסטרחן: נכון, זה השם, כי זה היה השם של הסיעה הנפרדת היום, כי במכתב כתבתם:

ארבל אסטרחן: רשימת האיחוד הערבי, הרשימה הערבית המאוחדת.

מנסור עבאס: יש שם של המפלגה, ויש שם של הסיעה בכנסת.

ארבל אסטרחן: היום הסיעה בכנסת נקראת – רע"מ – רשימת האיחוד הערבית.

ארבל אסטרחן: זה יכול להיות שם הסיעה?

מנסור עבאס: רע"מ - זו רשימה הערבית המאוחדת.

ארבל אסטרחן: לא, אז איך אתם רוצים שיהיה שם הסיעה בכנסת?

מנסור עבאס: רע"מ.

ארבל אסטרחן: לא.

מנסור עבאס: רע"מ – רשימה ערבית מאוחדת.

מנסור עבאס: אבל מתחת לרשימה יש המפלגה שקוראים לה - רשימת האיחוד הערבית.

ארבל אסטרחן: כן.

ארבל אסטרחן: ואתם רוצים ששם הסיעה יהיה רשימת - - -

אוסאמה סעדי: לא, שם המפלגה זה האיחוד הערבית.

אוסאמה סעדי: שם הסיעה – זה הרשימה ערבית מאוחדת.

ארבל אסטרחן: או.

ארבל אסטרחן: קיי.

ארבל אסטרחן: אז איך יהיה שם הסיעה בכנסת?

ארבל אסטרחן: רק הסיעה.

אוסאמה סעדי: הרשימה הערבית המאוחדת.

ארבל אסטרחן: רשימה ערבית מאוחדת.

ארבל אסטרחן: בסדר.

ארבל אסטרחן: סיעת תע"ל – התנועה הערבית להתחדשות.

ארבל אסטרחן: סיעת בל"ד – ברית לאומית דמוקרטית.

ארבל אסטרחן: גם במקרה הזה, באי הכוח שהיו באי הכוח של הסיעות הנפרדות, ממלאי המקום יישארו אותם אנשים, כמובן, אפשר להחליף אותם בכל עת.

ארבל אסטרחן: זהו בעצם.

מנסור עבאס: אפשר לברר משהו, כי עכשיו התבלבלנו בקשר לשם המפלגה ושם הסיעה, זה משפיע על התקציבים?

ארבל אסטרחן: לא.

מנסור עבאס: אנחנו לא רוצים השפעה גם חיובית על התקציבים בקשר להתפלגות.

מנסור עבאס: כי אומרים – אנחנו עושים התפלגות כדי לזכות בעוד - - - אנחנו מודעים שאם במקרה יוצא - אנחנו לא רוצים את זה.

אוסאמה סעדי: דיברנו על זה, ד"ר עבאס, חבר הכנסת.

אוסאמה סעדי: דיברנו שזה לא מוסיף מאומה על העניין של מימון מפלגות.

אוסאמה סעדי: אמנם המפלגות נשאר אותו דבר, אמרנו, זה עניין טכני לחלוטין, רק לעניין הקלפיות וועדות הבחירות.

אברהם (אבי) ניסנקורן: אולי ביהדות התורה זה לא טכני, אנחנו לא יודעים.

אברהם (אבי) ניסנקורן: הוא לא אמר טכני... טוב, אז אנחנו מצביעים על שתי החלטות טכניות.

אברהם (אבי) ניסנקורן: בבקשה, מי בעד בקשת סיעת יהדות התורה להתפלג לפי סעיף 59(2) לחוק הכנסת?

אברהם (אבי) ניסנקורן: ובקשת סיעת הרשימה המשותפת להתפלג לפי סעיף 59(2) לחוק הכנסת?

אברהם (אבי) ניסנקורן: בעד – 5

אברהם (אבי) ניסנקורן: נמנעים – אין

אברהם (אבי) ניסנקורן: אושר פה אחד.

אברהם (אבי) ניסנקורן: רק נציין, אני ביקשתי מהייעוץ המשפטי של הכנסת שייתן לי חוות דעת בנוגע לסדרי דיון בחסינות, היה ותוגש בקשת חסינות בימים הקרובים.

אברהם (אבי) ניסנקורן: תודה.